Berg har vært aktiv i folkemusikkmiljøet siden han i 1969 ble sekretær i Landslaget for Spelemenn. Han var med og etablere Folkemusikkdagane i Ål i 1976, senere Den norske folkemusikkveka, hvor han i tredve år har vært i ledelsen for programarbeidet. Berg er også mye benyttet som kappleiksdommer i folkemusikk og bygdedans. Han har utgitt og deltatt på en rekke CD-produksjoner og har turnert i Norge, Europa, USA og Australia. Han har også vært med og satt musikk til den norske filmen fra 1973.